# สภาผู้แทนราษฎรไทย
สภาผู้แทนราษฎรไทย เป็นสภานิติบัญญัติระดับชาติของประเทศไทย ในบางโอกาสเป็นสภานิติบัญญัติเพียงหนึ่งเดียวของประเทศ ในบางโอกาสเป็นสภาล่างคู่กับสภาสูงคือวุฒิสภาไทยและประกอบกันเป็นรัฐสภาไทย ปัจจุบันเป็นสภาล่างในรัฐสภา และมีสมาชิกสภาผู้แทนราษฎร 500 ตำแหน่ง แบ่งการได้มาออกเป็น 2 แบบ ได้แก่แบบแบ่งเขตเลือกตั้ง จำนวน 400 ตำแหน่ง และแบบบัญชีรายชื่อของพรรคการเมืองโดยให้เขตประเทศเป็นเขตเลือกตั้ง จำนวน 100 ตำแหน่ง ทั้งนี้อายุของสภาผู้แทนราษฎรมีกำหนดคราวละ 4 ปีนับตั้งแต่วันเลือกตั้ง

สมาชิกสภาผู้แทนราษฎรเป็นผู้แทนปวงชนชาวไทย มีหน้าที่โดยตรงในทางนิติบัญญัติ และควบคุมการบริหารราชการแผ่นดิน เช่น การให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี การตั้งกระทู้ถาม และการเสนอญัตติขอให้เปิดอภิปรายทั่วไปเพื่อลงมติไม่ไว้วางใจนายกรัฐมนตรีหรือรัฐมนตรี

 อำนาจหน้าที่ 
 การตรากฎหมาย 
 พระราชบัญญัติประกอบรัฐธรรมนูญ 
 ร่างพระราชบัญญัติประกอบรัฐธรรมนูญจะเสนอได้ก็แต่โดย  (ตามมาตรา 131 ของรัฐธรรมนูญแห่งราชอาณาจักรไทย พุทธศักราช 2560) 
 คณะรัฐมนตรี โดยข้อเสนอแนะของศาลฎีกา ศาลรัฐธรรมนูญ หรือองค์กรอิสระที่เกี่ยวข้อง
 สมาชิกสภาผู้แทนราษฎรจำนวนไม่น้อยกว่าหนึ่งในสิบของจำนวนสมาชิกทั้งหมดเท่าที่มีอยู่ของสภาผู้แทนราษฎร
 การพิจารณาร่างพระราชบัญญัติประกอบรัฐธรรมนูญ  (ตามมาตรา 132 ของรัฐธรรมนูญแห่งราชอาณาจักรไทย พุทธศักราช 2560) 
 การเสนอร่างพระราชบัญญัติประกอบรัฐธรรมนูญให้เสนอต่อรัฐสภา และให้รัฐสภาประชุมร่วมกันเพื่อพิจารณาร่างพระราชบัญญัติประกอบรัฐธรรมนูญให้แล้วเสร็จภายในเวลาหนึ่งร้อยแปดสิบวัน โดยการออกเสียงลงคะแนนในวาระที่สาม ต้องมีคะแนนเสียงเห็นชอบด้วยมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของรัฐสภา ถ้าที่ประชุมร่วมกันของรัฐสภาพิจารณาไม่แล้วเสร็จภายในกำหนดเวลาดังกล่าวให้ถือว่ารัฐสภาให้ความเห็นชอบตามร่างที่เสนอตามมาตรา 131
 ภายในสิบห้าวันนับแต่วันที่รัฐสภาให้ความเห็นชอบร่างพระราชบัญญัติประกอบรัฐธรรมนูญ ให้รัฐสภาส่งร่างพระราชบัญญัติประกอบรัฐธรรมนูญนั้นไปยังศาลฎีกา ศาลรัฐธรรมนูญ หรือองค์กรอิสระที่เกี่ยวข้อง เพื่อให้ความเห็น ในกรณีที่ศาลฎีกา ศาลรัฐธรรมนูญ หรือองค์กรอิสระที่เกี่ยวข้อง ไม่มีข้อทักท้วงภายในสิบวันนับแต่วันที่ได้รับร่างดังกล่าว ให้รัฐสภาดำเนินการต่อไป
 ในกรณีที่ศาลฎีกา ศาลรัฐธรรมนูญ หรือองค์กรอิสระที่เกี่ยวข้อง เห็นว่าร่างพระราชบัญญัติประกอบรัฐธรรมนูญที่รัฐสภาให้ความเห็นชอบมีข้อความใดขัดหรือแย้งต่อรัฐธรรมนูญ หรือทำให้ไม่สามารถปฏิบัติหน้าที่ให้ถูกต้องตามบทบัญญัติของรัฐธรรมนูญได้ ให้เสนอความเห็นไปยังรัฐสภาและให้รัฐสภาประชุมร่วมกันเพื่อพิจารณาให้แล้วเสร็จภายในสามสิบวันนับแต่วันที่ได้รับความเห็นดังกล่าวในการนี้ ให้รัฐสภามีอำนาจแก้ไขเพิ่มเติมตามข้อเสนอของศาลฎีกา ศาลรัฐธรรมนูญ หรือองค์กรอิสระตามที่เห็นสมควรได้ และเมื่อดำเนินการเสร็จแล้ว ให้รัฐสภาดำเนินการต่อไป

 พระราชบัญญัติ 
 ร่างพระราชบัญญัติให้เสนอต่อสภาผู้แทนราษฎรก่อน และจะเสนอได้ก็แต่โดย  (ตามมาตรา 133 ของรัฐธรรมนูญแห่งราชอาณาจักรไทย พุทธศักราช 2560) 
 คณะรัฐมนตรี
 สมาชิกสภาผู้แทนราษฎรจำนวนไม่น้อยกว่ายี่สิบคน
 ผู้มีสิทธิเลือกตั้งจำนวนไม่น้อยกว่าหนึ่งหมื่นคนเข้าชื่อเสนอกฎหมายตามหมวด 3 สิทธิและเสรีภาพของปวงชนชาวไทย หรือหมวด 4 หน้าที่ของรัฐ ทั้งนี้ตามกฎหมายว่าด้วยการเข้าชื่อเสนอกฎหมาย
 ในกรณีที่ร่างพระราชบัญญัติซึ่งมีผู้เสนอที่มิใช่คณะรัฐมนตรีเป็นร่างพระราชบัญญัติเกี่ยวด้วยการเงินจะเสนอได้ก็ต่อเมื่อมีคำรับรองของนายกรัฐมนตรี
 การพิจารณาร่างพระราชบัญญัติ  (ตามมาตรา 134 ของรัฐธรรมนูญแห่งราชอาณาจักรไทย พุทธศักราช 2560) 
 เมื่อสภาผู้แทนราษฎรได้พิจารณาร่างพระราชบัญญัติและลงมติเห็นชอบแล้ว ให้สภาผู้แทนราษฎรเสนอร่างพระราชบัญญัตินั้นต่อวุฒิสภา วุฒิสภาต้องพิจารณาร่างพระราชบัญญัติที่เสนอมานั้นให้เสร็จภายในหกสิบวัน แต่ถ้าร่างพระราชบัญญัตินั้นเป็นร่างพระราชบัญญัติเกี่ยวด้วยการเงินต้องพิจารณาให้เสร็จภายในสามสิบวัน ทั้งนี้เว้นแต่วุฒิสภาจะได้ลงมติให้ขยายเวลาออกไปเป็นกรณีพิเศษซึ่งต้องไม่เกินสามสิบวัน กำหนดวันดังกล่าวให้หมายถึงวันในสมัยประชุม และให้เริ่มนับแต่วันที่ร่างพระราชบัญญัตินั้นมาถึงวุฒิสภา

 คุณสมบัติ 
ตามรัฐธรรมนูญแห่งราชอาณาจักรไทย พุทธศักราช 2560 มาตรา 97 บัญญัติให้บุคคลผู้มีคุณสมบัติดังต่อไปนี้ เป็นผู้มีสิทธิสมัครรับเลือกตั้งเป็นสมาชิกสภาผู้แทนราษฎร
 มีสัญชาติไทยโดยกำเนิด
 มีอายุไม่ต่ำกว่ายี่สิบห้าปีนับถึงวันเลือกตั้ง
 เป็นสมาชิกพรรคการเมืองใดพรรคการเมืองหนึ่งแต่เพียงพรรคการเมืองเดียวเป็นเวลาติดต่อกันไม่น้อยกว่าเก้าสิบวันนับถึงวันเลือกตั้ง เว้นแต่ในกรณีที่มีการเลือกตั้งทั่วไปเพราะเหตุยุบสภา ระยะเวลาเก้าสิบวันดังกล่าวให้ลดลงเหลือสามสิบวัน
 ผู้สมัครรับเลือกตั้งแบบแบ่งเขตเลือกตั้ง ต้องมีลักษณะอย่างใดอย่างหนึ่งดังต่อไปนี้ด้วย
 มีชื่ออยู่ในทะเบียนบ้านในจังหวัดที่สมัครรับเลือกตั้งมาแล้วเป็นเวลาติดต่อกันไม่น้อยกว่าห้าปีนับถึงวันสมัครรับเลือกตั้ง
 เป็นบุคคลซึ่งเกิดในจังหวัดที่สมัครรับเลือกตั้ง
 เคยศึกษาในสถานศึกษาที่ตั้งอยู่ในจังหวัดที่สมัครรับเลือกตั้งเป็นเวลาติดต่อกันไม่น้อยกว่าห้าปีการศึกษา
 เคยรับราชการหรือปฏิบัติหน้าที่ในหน่วยงานของรัฐ หรือเคยมีชื่ออยู่ในทะเบียนบ้านในจังหวัดที่สมัครรับเลือกตั้ง แล้วแต่กรณี เป็นเวลาติดต่อกันไม่น้อยกว่าห้าปี

 ลักษณะต้องห้าม 
ตามรัฐธรรมนูญแห่งราชอาณาจักรไทย พุทธศักราช 2560 มาตรา 98 บัญญัติให้บุคคลผู้มีลักษณะดังต่อไปนี้ เป็นบุคคลต้องห้ามมิให้ใช้สิทธิสมัครรับเลือกตั้งเป็นสมาชิกสภาผู้แทนราษฎร
 ติดยาเสพติดให้โทษ
 เป็นบุคคลล้มละลายหรือเคยเป็นบุคคลล้มละลายทุจริต
 เป็นเจ้าของหรือผู้ถือหุ้นในกิจการหนังสือพิมพ์หรือสื่อมวลชนใด ๆ 
 เป็นบุคคลผู้มีลักษณะต้องห้ามมิให้ใช้สิทธิเลือกตั้งตามมาตรา 96 (1) (2) หรือ (4)
 อยู่ระหว่างถูกระงับการใช้สิทธิสมัครรับเลือกตั้งเป็นการชั่วคราวหรือถูกเพิกถอนสิทธิสมัครรับเลือกตั้ง
 ต้องคำพิพากษาให้จำคุกและถูกคุมขังอยู่โดยหมายของศาล
 เคยได้รับโทษจำคุกโดยได้พ้นโทษมายังไม่ถึงสิบปีนับถึงวันเลือกตั้ง เว้นแต่ในความผิดอันได้กระทำโดยประมาทหรือความผิดลหุโทษ
 เคยถูกสั่งให้พ้นจากราชการ หน่วยงานของรัฐ หรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตหรือประพฤติมิชอบในวงราชการ
 เคยต้องคำพิพากษาหรือคำสั่งของศาลอันถึงที่สุดให้ทรัพย์สินตกเป็นของแผ่นดินเพราะร่ำรวยผิดปกติ หรือเคยต้องคำพิพากษาอันถึงที่สุดให้ลงโทษจำคุกเพราะกระทำความผิดตามกฎหมายว่าด้วยการป้องกันและปราบปรามการทุจริต
 เคยต้องคำพิพากษาอันถึงที่สุดว่ากระทำความผิดต่อตำแหน่งหน้าที่ราชการหรือต่อตำแหน่งหน้าที่ในการยุติธรรม หรือกระทำความผิดตามกฎหมายว่าด้วยความผิดของพนักงานในองค์การหรือหน่วยงานของรัฐ หรือความผิดเกี่ยวกับทรัพย์ที่กระทำโดยทุจริตตามประมวลกฎหมายอาญา ความผิดตามกฎหมายว่าด้วยการกู้ยืมเงินที่เป็นการฉ้อโกงประชาชน กฎหมายว่าด้วยยาเสพติดในความผิดฐานเป็นผู้ผลิต นำเข้า ส่งออก หรือผู้ค้า กฎหมายว่าด้วยการพนันในความผิดฐานเป็นเจ้ามือหรือเจ้าสำนัก กฎหมายว่าด้วยการป้องกันและปราบปรามการค้ามนุษย์ หรือกฎหมายว่าด้วยการป้องกันและปราบปรามการฟอกเงินในความผิดฐานฟอกเงิน
 เคยต้องคำพิพากษาอันถึงที่สุดว่ากระทำการอันเป็นการทุจริตในการเลือกตั้ง
 เป็นข้าราชการซึ่งมีตำแหน่งหรือเงินเดือนประจำนอกจากข้าราชการการเมือง
 เป็นสมาชิกสภาท้องถิ่นหรือผู้บริหารท้องถิ่น
 เป็นสมาชิกวุฒิสภาหรือเคยเป็นสมาชิกวุฒิสภาและสมาชิกภาพสิ้นสุดลงยังไม่เกินสองปี
 เป็นพนักงานหรือลูกจ้างของหน่วยราชการ หน่วยงานของรัฐ หรือรัฐวิสาหกิจ หรือเป็นเจ้าหน้าที่อื่นของรัฐ
 เป็นตุลาการศาลรัฐธรรมนูญ หรือผู้ดำรงตำแหน่งในองค์กรอิสระ
 อยู่ในระหว่างต้องห้ามมิให้ดำรงตำแหน่งทางการเมือง
 เคยพ้นจากตำแหน่งเพราะเหตุตามมาตรา 144 หรือมาตรา 235 วรรคสาม

 ลำดับชุดสภาผู้แทนราษฎร 
 ชุดที่ จำนวนสมาชิก ระยะการดำรงตำแหน่ง  การสิ้นสุดสมาชิกสภาพ รัฐธรรมนูญ หมายเหตุ (เลือกตั้ง/ครม.) ชั่วคราว 70 28 มิถุนายน 2475 – 6 ธันวาคม 2476 มีการเลือกตั้งทั่วไปครั้งแรก พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 มาจากการแต่งตั้งทั้งหมดคณะทหาร
ผู้รักษาพระนคร ครม. 1 ครม. 2 ครม. 3 1 156 15 พฤศจิกายน 2476 – 10 กันยายน 2480 ครบวาระ รัฐธรรมนูญแห่งราชอาณาจักรสยาม เลือกตั้ง สส. ครั้งที่ 1 เป็นการเลือกตั้งโดยอ้อมและมี สส. จากการแต่งตั้งด้วย ครม. 4 ครม. 5 ครม. 6 ครม. 7 2  156 7 พฤศจิกายน 2480 – 11 กันยายน 2481 ยุบสภา  " เลือกตั้ง สส. ครั้งที่ 2  ครม. 8 3 182 12 พฤศจิกายน 2481 – 15 ตุลาคม 2488 ยุบสภา " เลือกตั้ง สส. ครั้งที่ 3/สภาต่อวาระออกไปเนื่องจากสงครามโลกครั้งที่สอง  ครม. 9 ครม. 10 ครม. 11 ครม. 12 ครม. 13 4 274 6 มกราคม 2489 – 8 พฤศจิกายน 2490 รัฐประหาร รัฐธรรมนูญแห่งราชอาณาจักรสยาม/รัฐธรรมนูญแห่งราชอาณาจักรไทย พุทธศักราช 2489 เลือกตั้ง สส. ครั้งที่ 4 และการเลือกตั้งเพิ่มเติม เมื่อ 5 สิงหาคม พ.ศ. 2489  ครม. 14 ครม. 15 ครม. 16 ครม. 17 ครม. 18 5 219 29 มกราคม 2491 – 29 พฤศจิกายน 2494 รัฐประหาร รัฐธรรมนูญแห่งราชอาณาจักรไทย (ฉบับชั่วคราว) แก้ไขเพิ่มเติม พ.ศ. 2490 (5 ธันวาคม 2490) เลือกตั้ง สส. ครั้งที่ 5 และการเลือกตั้งเพิ่มเติม ครม. 21 ครม. 22 ครม. 23 6 246 29 พฤศจิกายน 2494 – 26 กุมภาพันธ์ 2495 เลือกตั้ง รัฐธรรมนูญแห่งราชอาณาจักรไทย พุทธศักราช 2492  สมาชิกสภาผู้แทนราษฎร ประเภทที่ 2 ทำหน้าที่แทนสภาผู้แทนราษฎรไปพลางก่อน   ครม. 24 7  246 26 กุมภาพันธ์ 2495 – 25 กุมภาพันธ์ 2500 ครบวาระ รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495 เลือกตั้ง สส. ครั้งที่ 6  ครม. 25 8 283 26 กุมภาพันธ์ 2500 – 16 กันยายน 2500 รัฐประหาร " เลือกตั้ง สส. ครั้งที่ 7  ครม. 26 9 281 15 ธันวาคม 2500 – 20 ตุลาคม 2501 รัฐประหาร " เลือกตั้ง สส. ครั้งที่ 8  ครม. 28 10 219 17 กุมภาพันธ์ 2512 – 17 พฤศจิกายน 2514 รัฐประหาร รัฐธรรมนูญแห่งราชอาณาจักรไทย พุทธศักราช 2511 เลือกตั้ง สส. ครั้งที่ 9  ครม. 31 11 269 26 มกราคม 2518 – 12 มกราคม 2519 ยุบสภา พระราชกฤษฎีกายุบสภาผู้แทนราษฎร พ.ศ. 2519 รัฐธรรมนูญแห่งราชอาณาจักรไทย พุทธศักราช 2517 เลือกตั้ง สส. ครั้งที่ 10  ครม. 35 ครม. 36 12 279 4 เมษายน 2519 – 5 ตุลาคม 2519  รัฐประหาร " เลือกตั้ง สส. ครั้งที่ 11  ครม. 37 ครม. 38 13 301 22 เมษายน 2522 – 19 มีนาคม 2526 ยุบสภา พระราชกฤษฎีกายุบสภาผู้แทนราษฎร พ.ศ. 2526 รัฐธรรมนูญแห่งราชอาณาจักรไทย พุทธศักราช 2521 เลือกตั้ง สส. ครั้งที่ 12  ครม. 41 ครม. 42 14 324 18 เมษายน 2526 – 2 พฤษภาคม 2529 ยุบสภา พระราชกฤษฎีกายุบสภาผู้แทนราษฎร พ.ศ. 2529  " เลือกตั้ง สส. ครั้งที่ 13  ครม. 43 15 347 27 กรกฎาคม 2529 – 29 เมษายน 2531 ยุบสภา พระราชกฤษฎีกายุบสภาผู้แทนราษฎร พ.ศ. 2531 " เลือกตั้ง สส. ครั้งที่ 14  ครม. 44 16 357 24 กรกฎาคม 2531 – 23 กุมภาพันธ์ 2534 รัฐประหาร " เลือกตั้ง สส. ครั้งที่ 15  ครม. 45 ครม. 46 17 360 22 มีนาคม 2535 – 30 มิถุนายน 2535 ยุบสภา พระราชกฤษฎีกายุบสภาผู้แทนราษฎร พ.ศ. 2535 รัฐธรรมนูญแห่งราชอาณาจักรไทย พุทธศักราช 2534 เลือกตั้ง สส. ครั้งที่ 16  ครม. 48 ครม. 49 18 360 13 กันยายน 2535 – 19 พฤษภาคม 2538 ยุบสภา พระราชกฤษฎีกายุบสภาผู้แทนราษฎร พ.ศ. 2538 รัฐธรรมนูญแห่งราชอาณาจักรไทย (ฉบับที่ 4) พุทธศักราช 2535 (10 กันยายน พ.ศ. 2535) เลือกตั้ง สส. ครั้งที่ 17  ครม. 50 19 391 2 กรกฎาคม 2538 – 28 กันยายน 2539 ยุบสภา พระราชกฤษฎีกายุบสภาผู้แทนราษฎร พ.ศ. 2539  รัฐธรรมนูญแห่งราชอาณาจักรไทย (ฉบับที่ 5) พุทธศักราช 2535 (10 กุมภาพันธ์ พ.ศ. 2538) เลือกตั้ง สส. ครั้งที่ 18  ครม. 51 20 393 17 พฤศจิกายน 2539 – 9 พฤศจิกายน 2543 ยุบสภา  รัฐธรรมนูญแห่งราชอาณาจักรไทย (ฉบับที่ 6) พุทธศักราช 2535 (27 กันยายน พ.ศ. 2539) เลือกตั้ง สส. ครั้งที่ 19  ครม. 52 ครม. 53 21  500 6 มกราคม 2544 – 5 มกราคม 2548 ครบวาระ พระราชกฤษฎีกาให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ. 2548 รัฐธรรมนูญแห่งราชอาณาจักรไทย พุทธศักราช 2540 เลือกตั้ง สส. ครั้งที่ 20 เริ่มมี 2 แบบ คือ แบบแบ่งเขตและแบบบัญชีรายชื่อ  ครม. 54 22 500 6 กุมภาพันธ์  2548 – 24 กุมภาพันธ์ 2549 ยุบสภาพระราชกฤษฎีกายุบสภาผู้แทนราษฎร พ.ศ. 2549 รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 1) พุทธศักราช 2548 เลือกตั้ง สส. ครั้งที่ 21  ครม. 55 23 480 23 ธันวาคม 2550 – 10 พฤษภาคม 2554 ยุบสภา พระราชกฤษฎีกายุบสภาผู้แทนราษฎร พ.ศ. 2554 รัฐธรรมนูญแห่งราชอาณาจักรไทย พุทธศักราช 2550 เลือกตั้ง สส. ครั้งที่ 23  ครม. 57 ครม. 58 ครม. 59 24 500 3 กรกฎาคม 2554 – 9 ธันวาคม 2556 ยุบสภา พระราชกฤษฎีกายุบสภาผู้แทนราษฎร พ.ศ. 2556 รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 2) พุทธศักราช 2554 (3 มีนาคม พ.ศ. 2554) เลือกตั้ง สส. ครั้งที่ 24  ครม. 60 25 500 24 มีนาคม 2562 – 20 มีนาคม 2566 ยุบสภา พระราชกฤษฎีกายุบสภาผู้แทนราษฎร พ.ศ. 2566รัฐธรรมนูญแห่งราชอาณาจักรไทย พุทธศักราช 2560 เลือกตั้ง สส. ครั้งที่ 26  ครม. 62 26 500 14 พฤษภาคม 2566 – ปัจจุบัน รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 1) พุทธศักราช 2564 เลือกตั้ง สส. ครั้งที่ 27  ครม. 63 ครม. 64